paragraph_text: Rođen je kao sin vijećnika odnosno gradonačelnika Gothe. Studirao je pravo u Jeni i Göttingenu, a od 1796. radi na sudu. Nekoliko godina kasnije angažirao se kao kartograf u izdavačkoj kući J. Perthesa i počinje s izradom atlasa. Njegov Handatlas s 50 zemljovida tiskan je između 1817. i 1823. godine u suradnji s C. G. Reichardom, a postigao je veliku popularnost u Njemačkoj pa je do 1944. godine tiskano još devet proširenih Stielers Handatlasa na čijoj je izradi sudjelovalo niz njemačkih kartografa novije generacije.